एन.टी.एम. के अनुवादक शिक्षण कार्यक्रम का प्राथमिक उद्देश्य अनुवादकों को पाठ्य पुस्तकों के अनुवाद हेतु प्रशिक्षण प्रदान करना हैं। यह उन लोगों को शैक्षणिक सहायता भी प्रदान करता है जो अनुवाद को अपना उद्यम बनाना चाहते हैं। यह प्रशिक्षण अनुवादकों को भारत में अनुवाद की परम्परा एवं इतिहास से अवगत करता हैं, भारतीय भाषाओं में पाठ्य पुस्तकों के अनुवाद से जुड़ी समस्याओं एवं चुनौतियों तथा शब्दकोश, शब्दावली एवं पर्यायवाची शब्दकोश इत्यादि के अनुप्रयोगों के बारे में जानकारी प्रदान करता हैं। इसका उद्देश्य प्रतिभाशाली एवं कुशल व्यावसायिक अनुवादकों का निर्माण करना हैं। इन उद्देश्यों की पूर्ति के लिए एन.टी.एम. कार्यशालाओं, अभिविन्यास कार्यक्रमों, एवं संगोष्ठियों का आयोजन करता है। ट्रांस्लेशन टुडे (एन.टी.एम. की अर्द्धवार्षिक पत्रिका), अनुवादकों के लिए हस्तपुस्तिका, एन.टी.एम. की मीडिया टीम द्वारा निर्मित श्रव्य-दृश्य सामग्री एवं एन.टी.एम. की पाठ्यक्रम सामग्री अनुवादकों के शिक्षण में महत्वपूर्ण उपकरण सिद्ध होंगे।